《和梯飙薛宰镜中我韵》
宋代·林希逸

菱花泓里炯相亲，久玩还疑假是真。觌面果为谁氏子，回光须照本来人。

正惭我老羞看影，堪笑渠痴苦效颦。陶叟但知身有二，当年问答只形神。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。